CELEX: 22016D1285
Language: sk
Date: 2015-04-30 00:00:00
Title: Rozhodnutie Spoločného výboru EHP č. 102/2015 z 30. apríla 2015, ktorým sa mení príloha X (Služby vo všeobecnosti) a protokol 31 (o spolupráci v špecifických oblastiach mimo štyroch slobôd) k Dohode o EHP [2016/1285]

4.8.2016   
               
               
                  SK
               
               
                  Úradný vestník Európskej únie
               
               
                  L 211/55
               
            ROZHODNUTIE SPOLOČNÉHO VÝBORU EHP
      č. 102/2015
      z 30. apríla 2015,
      ktorým sa mení príloha X (Služby vo všeobecnosti) a protokol 31 (o spolupráci v špecifických oblastiach mimo štyroch slobôd) k Dohode o EHP [2016/1285]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
      keďže:
      
                  (1)
               
               
                  Nariadenie Európskeho parlamentu a Rady (EÚ) č. 1024/2012 z 25. októbra 2012 o administratívnej spolupráci prostredníctvom informačného systému o vnútornom trhu a o zrušení rozhodnutia Komisie 2008/49/ES (1), sa má začleniť do Dohody o EHP.
               
            
                  (2)
               
               
                  Nariadením (EÚ) č. 1024/2012 sa zrušuje rozhodnutie Komisie 2008/49/ES (2) začlenené do Dohody o EHP, a preto je potrebné odkaz naň v rámci Dohody o EHP vypustiť.
               
            
                  (3)
               
               
                  Príloha X a protokol 31 k Dohode o EHP by sa preto mali zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Za bod 2d (vykonávacie rozhodnutie Komisie 2014/287/EÚ) prílohy X k Dohode o EHP sa vkladá tento text:
      
         
                     „3.
                  
                  
                     
                        32012 R 1024: nariadenie Európskeho parlamentu a Rady (EÚ) č. 1024/2012 z 25. októbra 2012 o administratívnej spolupráci prostredníctvom informačného systému o vnútornom trhu a o zrušení rozhodnutia Komisie 2008/49/ES (Ú. v. EÚ L 316, 14.11.2012, s. 1).
                     Ustanovenia tohto nariadenia sa na účely tejto dohody vykladajú s týmito úpravami:
                     
                                 a)
                              
                              
                                 Pod výrazmi „článok 26 ods. 2 Zmluvy o fungovaní Európskej únie (ZFEÚ)“ a „článok 26 ods. 2 ZFEÚ“ sa rozumie „článok 1 ods. 2 písm. a) až d) Dohody o EHP“.
                              
                           
                                 b)
                              
                              
                                 Pod výrazom „akty Únie“ sa rozumejú „akty Únie začlenené do Dohody o EHP“.“
                              
                           
               
      Článok 2
      V článku 17 ods. 6 písm. b) protokolu 31 k Dohode o EHP sa vypúšťa text druhej zarážky (rozhodnutie Komisie 2008/49/ES).
      Článok 3
      Znenie nariadenia (EÚ) č. 1024/2012 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 4
      Toto rozhodnutie nadobúda účinnosť 1. mája 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*).
      Článok 5
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 30. apríla 2015
         
            
               Za Spoločný výbor EHP
            
            
               predseda
            
            Gianluca GRIPPA
         
      
      
         (1)  Ú. v. EÚ L 316, 14.11.2012, s. 1.
      
         (2)  Ú. v. EÚ L 13, 16.1.2008, s. 18.
      
         (*)  Ústavné požiadavky neboli oznámené.